tartuNLP/wikipedia-smugri-20251201 huggingface dataset:
Typologia (teologia)

Typologia () on kristillisen teologian oppi, jonka mukaan Vanhan testamentin henkilöt ja tapahtumat enteilevät Jeesuksen elämää ja sovitustyötä. Kreikan sana "typos" esiintyy jo Uudessa testamentissa: "Roomalaiskirjeessä" (5:14) Paavali sanoo Adamin olevan esikuva Kristuksesta.
"Luterilainen.net"-sivuston mukaan ”esikuvat osoittavat, että Jumala toimii historiassa toistuvalla tavalla.” Vanhan testamentin tapahtumat toistuvat Uudessa testamentissa, mikä sitoo teokset yhteen. "Heprealaiskirjeen" mukaan valmis työ on kuitenkin esikuvia arvokkaampi: uusi liitto on vanhaa parempi, ja kristuksen uhri vanhan testamentin uhreja parempi.
Katutason byrokraatti

Katutason byrokraatti tarkoittaa suoraan asiakkaiden kanssa tekemisissä olevaa työntekijää. Katutason virkamiehet suorittavat ja/tai valvovat hallituksen lakien ja julkisen vallan edellyttämiä toimia turvallisuudesta koulutukseen ja sosiaalipalveluihin.
Katutason byrokratian ja katutason byrokraatin käsitteen loi ensimmäisenä Michael Lipsky vuonna 1969. Hän kirjoitti ”"Politiikan toteuttaminen riippuu lopulta ihmisistä [katutason byrokraateista], jotka sen tosiasiassa toteuttavat"”". "Lipsky myöhemmin julkaisi 1969 artikkelinsa kirjassa "Theoretical Perspectives on Urban Politics (suomeksi" Kaupunkipolitiikan teoreettiset näkökulmat").
Myöhemmin teoksessaan "Street-level bureaucracy", jonka ensimmäinen painos julkaistiin vuonna 1980, hän kuvaili katutason byrokratian ja katutason byrokraatin käsitteitä seuraavanlaisesti:
Adamo

Adamo on muun muassa seuraavien henkilöiden sukunimi:
Adamov

Adamov, fem. Adamova on sukunimi esimerkiksi seuraavilla henkilöillä:
Anna Sapir Abulafia

Anna Sapir Abulafia (s. 1952) on Oxfordin yliopiston abrahamilaisten uskontojen tutkimuksen professori. Hän on tutkinut erityisesti keskiajan kristinuskon ja juutalaisuuden välistä vuorovaikutusta.
Abulafia syntyi New Yorkissa. Hänen perheensä muutti Alankomaihin 1967, missä hän kävi koulunsa loppuun ja opiskeli Amsterdamin yliopistossa historiaa. Abulafia valmistui historiasta kandidaatiksi 1974 ja tohtoriksi 1978. Teologian tohtorin tutkinnan hän suoritti 1984 aiheenaan kirkkohistoria.
Abulafia teki ensin akateemista uraa Alankomaissa, mutta muutti myöhemmin Yhdistyneeseen kuningaskuntaan. Vuosina 1981–1986 hän työskenteli Clare Hallissa, vuosina 1987–2015 Lucy Cavendish Collegessa ja vuosina 2013–2015 Newnham Collegessa. Vuodesta 2015 hän on toiminut Oxfordin yliopistossa abrahamilaisten uskontojen tutkimuksen professorina.
Vuonna 1998 Abulafia valittiin Royal Historical Societyyn ja vuonna 2020 British Academyyn.
Joukahaisenkatu

 
Joukahaisenkatu (ruots. "Joukahainengatan") on noin 650 metriä pitkä katu Turussa. Katu alkaa I kaupunginosassa Kiinamyllynkadulta ja kulkee sieltä Kupittaan kaupunginosaan.
Katu on nimetty Kalevalassa ja kalevalaisissa kansanrunoissa esiintyvän Joukahaisen mukaan. Julkisen liikenteen bussilinjoja kulkee vain Sirkkalankadun ja Tykistökadun välisellä lyhyellä osuudella. Joukahaisenkadun varrella sijaitsee muun muassa Kupittaan vanha rautatieasema sekä Turun Tiedepuiston rakennuksia.
Route du Rhum

Route du Rhum on yksinpurjehduskilpailu, joka käydään Atlantin yli marraskuussa neljän vuoden välein. Reitti alkaa Ranskan Saint-Malosta Bretagnesta ja päättyy Pointe-à-Pitreen Guadeloupelle. 
Ensimmäisen kilpailun 1978 voitti kanadalainen Michael Birch veneenään Olympus Photo vain 98 sekunnin erolla toiseksi tulleeseen Michel Malinovskyyn veneenä Krifter V. Kilpailua varjosti Alain Colas’n katoaminen kesken purjehduksen.
Tämänhetkinen ennätys on 7 päivää, 14 tuntia, 21 minuuttia ja 47 sekuntia, jonka purjehti vuonna 2018 Francis Joyon.
Vuoden 2006 kilpailu alkoi 29. lokakuuta 2006 täydellä 60 veneen lähtölistalla neljässä eri luokassa.
Kilpailussa on kuusi luokkaa erikokoisille veneille. Kunkin luokan kilpailijoiden lukumäärä on rajoitettu.
Remember (Becky Hillin ja David Guettan kappale)

Remember on brittiläisen laulaja-lauluntekijän Becky Hillin ja ranskalaisen DJ-tuottajan David Guettan musiikkikappale. Sen julkaisivat Polydor Records ja Eko Music Group Hillin "Only Honest on the Weekend" -debyyttistudioalbumin neljäntenä singlenä 18. kesäkuuta 2021. Kappaleen ovat sanoittaneet Hill, Guetta, Karen Poole, Kye Elliot Sones, Lewis Thompson sekä Luke Storrs, joista Guetta myös tuotti sen Franky Wahin kanssa. Kappaleen musiikkivideon ohjasi Carly Cussan ja se julkaistiin singlen julkaisupäivänä.
"Remember" oli kaupallisesti kohtalainen menestys päästyään singlelistan viiden parhaan joukkoon Irlannissa, Isossa-Britanniassa ja Norjassa sekä kymmenen parhaan joukkoon Alankomaissa. Lisäksi kappale myi Isossa-Britanniassa kultaa.
Becky Hill

Becky Hill (oik. Rebecca Claire Hill, s. 14. helmikuuta 1994) on brittiläinen laulaja-lauluntekijä Bewdleystä.
Hän nousi suuren yleisön tietoon esiinnyttyään The Voice UK-laulukilpailun ensimmäisellä tuotantokaudella koe-esittäessään John Legendin kappaleen "Ordinary People". Esityksen jälkeen hän liittyi Jessie J:n tiimiin ja saavutti kilpailun semifinaalin. Hillistä tuli 29. kesäkuuta 2014 ensimmäinen (ja toistaiseksi ainoa) "The Voice UK"-kilpailija jonka single on päässyt Britannian singlelistan kärkeen, kun hänen Oliver Heldensin kanssa esittämä "Gecko (Overdrive)" saavutti listan ensimmäisen sijan.
Hänen äitinsä Susan Hill on sukujuuriltaan englantilais-walesiläinen ja isänsä Stephen Hill puolestaan englantilainen. Hän aloitti musiikinteon 13-vuotiaana sanoitettuaan silloin ensimmäisen singlensä, ja ensimmäisen albuminsa hän oli säveltänyt 16-vuotiaana. Hill on tehnyt uransa aikana yhteistyötä muun muassa David Guettan, Matoman ja Sigalan kanssa.
Rick Owens

Richard Saturnino Owens (s. 18. marraskuuta 1962 Porterville, Kalifornia, Yhdysvallat) on yhdysvaltalaissyntyinen muotisuunnittelija. Hänellä on hänen omaa nimeään kantava vaatemerkki Rick Owens. Lisäksi hän on perustanut Owenscorp-nimisen yrityksensä alle useita sisarmerkkejä, joihin kuuluu Rick Owensin diffuusio- eli sisarlinja, vaatemerkki Drkshow, huonekalumerkki Rick Owens Furniture sekä Hunrickowens-niminen kalliimpiin materiaaleihin keskittynyt vaate- ja asustemerkki.
Yksityiselämä.
Owens opiskeli muotisuunnittelua Otis College of Art and Designissa, josta hän valmistui vuonna 1981.
Owens on naimisissa Michèle Lamyn kanssa. Lamy työskentelee Rick Owensin kanssa ja on ollut perustamassa Owenscorpia. Lamy on Rick Owens Furnituren toiminnanjohtaja.
Vaatteet.
Rick Owens -merkin vaatteet edustavat avantgarde-tyyliä, jota on kuvailtu ”glamour-goottilaiseksi”.
Vaatteiden leikkaukset perustuvat usein vääristyviin muotoihin ja mittasuhteisiin. Materiaaleina niissä on usein nahka, farkkukangas, puuvilla ja villa, viskoosi sekä muut, erikoisemmat materiaalit. Rick Owensin vaatteiden yleisin väri on musta. Tummat, maanläheiset värit ovat brändille ominaisia, mutta usein esillä on myös vaaleita ja kirkasvärisiä vaatteita.
Merkin suosituimpiin tuotteisiin kuuluvat sen valmistamat kengät, kuten koripallokenkää mukaileva Geobasket ja uudempi, sukupuolineutraali Kiss Boot -korkokenkä.
Only Honest on the Weekend

Only Honest on the Weekend on brittiläisen laulaja-lauluntekijä Becky Hillin debyyttistudioalbumi. Sen julkaisi Polydor Records 27. elokuuta 2021. Albumilta on julkaistu yhteensä viisi singleä vuosina 2020-2021: "Better Off Without You", "Heaven on My Mind", "Last Time, "Remember" ja "My Heart Goes (La Di Da)". sekä promosingle "Business". Albumi sisältää vierailuja Shift K3Y:ltä, David Guettalta, Topicilta, S1mbalta, Ella Eyreltä, Bang &amp; Ranxiltä, Sigalalta ja 220 Kidiltä.
"Only Honest on the Weekend" sai pääosin ristiriitaisen vastaanoton musiikkikriitikoilta. Alim Kheraj The Guardianista antoi albumille 1/5 tähteä, kuvaillen albumia "kertakäyttöiseksi" ja "tylsyyden liukuhihnaksi". Clashin Caitlin Sibthorpe antoi puolestaan albumille 7/10 tähteä, kuvaillen albumia "pysäyttämättömäksi poppipaukuksi sensaatiomaisilla vierailevilla esiintyjillä ja moitteettomalla tuotannolla". Kaupallisesti albumi menestyi vain Brittein saarilla, jossa se saavutti Skotlannin albumilistan 6. sijan sekä Britannian albumilistan 7. sijan.
Mindfucker

Mindfucker on Monster Magnetin studioalbumi, joka julkaistiin 23. maaliskuuta 2018.
Sacrifice (Bebe Rexhan kappale)

Sacrifice on yhdysvaltalaisen laulaja-lauluntekijä Bebe Rexhan musiikkikappale. Sen julkaisi Warner Records hänen Better Mistakes-studioalbumin toisena singlenä 5. maaliskuuta 2021. Kappaleen ovat sanoittaneet Rexha, Pablo Bowman, Peter Rycroft ja Burns, joista viimeisin myös tuotti sen. Rexha on kertonut "Sacrificen" olevan albumin ainoa dancekappale.
Kappaleen musiikkivideon ohjasi Christian Breslauer ja se julkaistiin singlen julkaisupäivänä. Bredslauer sai inspiraation videoon lukuisista 1990-luvun elokuvista kuten Bladestä sekä The Matrixistä ja siinä nähdään Rexha vamppyyrinaisena. "Sacrifice" oli kaupallisesti heikko menestys, sen päästyä singlelistan kymmenen parhaan joukkoon ainoastaan Belgian Flanderissa.
Lavault-de-Frétoy

Lavault-de-Frétoy on kunta Ranskassa Nièvren departementissa Burgundi-Franche-Comtén alueella. Se sijaitsee noin 12 kilometriä Château-Chinon (Ville)’n kaupungista koilliseen.
Kunnan pinta-alasta 75 % on metsän peittämää. Metsällä onkin ollut suuri merkitys kunnalle. Hakkuut ja puun uitto on ollut suuri työllistäjä jo 1800-luvulla. Nykyään metsien virkistyskäyttö on tullut tärkeäksi elinkeinoksi perinteisen metsänhoidon lisäksi.
Kukkulan rinteellä on vuonna 1873 rakennettu linna "Château de Montmartin". Linnan rakennutti Hugues de Chambure, jonka isä Eugène de Chambure oli kirjailija ja burgundinkielen tutkija. Linna ei ole avoinna yleisölle.
Kunta on osa Morvanin luonnonpuistoa ("Parc naturel régional du Morvan").
Baby, I’m Jealous

Baby I’m Jealous on yhdysvaltalaisen laulaja-lauluntekijä Bebe Rexhan musiikkikappale, jolla vierailee myös yhdysvaltalaisräppäri Doja Cat. Sen julkaisi Warner Records Rexhan Better Mistakes-studioalbumin ensimmäisenä singlenä 9. lokakuuta 2020. Kappaleen ovat sanoittaneet Rexha, Justin Tranter, Jussi Karvinen, Jason Gill, Pablo Bowman ja Amala Dlamani, joista Karvinen ja Gill myös tuottivat sen.
Kappaleen musiikkivideon ohjasi Hannah Lux Davis ja se julkaistiin singlen julkaisupäivänä. Video kuvattiin syyskuussa 2020 ja sillä esiintyy Rexhan sekä Doja Catin lisäksi sosiaalisen median persoonat Nikita Dragun, Charli D'Amelio ja Avani Gregg. "Baby I’m Jealous" oli kaupallisesti huono menestys, sen päästyä singlelistan kymmenen parhaan joukkoon ainoastaan Uudessa-Seelannissa.
Rusokonnakrotti

Rusokonnakrotti ("Chaunax pictus") on konnakrotteihin kuuluva kalalaji. Lajia tavataan syvistä vesistä Atlantista. 
Koko ja ulkonäkö.
Rusokonnakrotti voi kasvaa suurimmillaan 35–40 cm pitkäksi ja tyypillinen pituus on 15–18 cm. Laji on ruumiinrakenteeltaan pallomainen ja suuripäinen. Ruumis kapenee pyrstöä kohden. Selkäevän ensimmäinen ruoto on hieman pidentynyt ja sen päässä on valoelin. Väriltään rusokonnakrotti on selästään vaaleanpunainen ja vatsastaan tummempi. Kalan selässä on keltaisia pilkkuja.
Levinneisyys ja elintavat.
Rusokonnakrotin levinneisyysalue ulottuu Atlantin länsiosissa Etelä-Carolinasta Surinameen ja itäosissa Irlannista Etelä-Afrikkaan sekä Välimerestä. Lajista on havaintoja myös Arabianmerestä. Se elää pohjalla useimmiten 200–1 100 metrin syvyydessä. Rusokonnakrotin ravintoa ovat kalat ja katkaravut.
Magia (Álvaro Solerin kappale)

Magia on espanjalaislaulaja Álvaro Solerin musiikkikappale. Sen julkaisi Triebel &amp; Zuckowski Solerin samannimisen studioalbumin ensimmäisenä singlenä 5. maaliskuuta 2021. Kappaleen ovat sanoittaneet Soler, Alexander Zuckowski, Simon Triebel sekä Jakke Erixson ja sen tuotannosta vastasi T.I. Jakke. Kappaleelle on toteutettu myös musiikkivideo joka julkaistiin singlen julkaisupäivänä. "Magia" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Belgiassa, Itävallassa, Saksassa ja Sveitsissä. Lisäksi kappale on myynyt Espanjassa kultaa.
Who’s Laughing Now

Who’s Laughing Now on yhdysvaltalaislaulaja Ava Maxin musiikkikappale. Sen julkaisi Atlantic Records hänen Heaven &amp; Hell-studioalbumin kuudentena singlenä 30. heinäkuuta 2020. Kappaleen ovat sanoittaneet Max, Madison Love, Måns Wredenberg, Noonie Bao, sekä sen tuottajat Cirkut ja Lotus IV. "Who’s Laughing Now" on tanssipop-kappale jonka sanat kertovat harhautetuksi joutuneesta tytöstä ja se toimii jatkumona Maxin vuonna 2018 julkaistulle kappaleelle "Sweet but Psycho". Kappaleen musiikkivideon ohjasi Isaac Rentz ja se julkaistiin 30. heinäkuuta 2020. Videolla Max pyrkii kostamaan hänen pomolleen sekä pettävälle poikaystävälleen.
"Who’s Laughing Now" oli kansainvälinen menestys, sen päästyä singlelistan viiden parhaan joukkoon Belgian Valloniassa ja Suomessa sekä kymmenen parhaan joukkoon Belgian Flanderissa, Islannissa, Norjassa ja Unkarissa. Kappale on myynyt Itävallassa sekä Norjassa kultaa ja Puolassa kaksinkertaista platinaa.
Vieremän varalaskupaikka

Vieremän varalaskupaikka on lentokoneiden varalaskupaikka Vieremän kunnan pohjoisosassa Nissilän kylässä kantatiellä 88 muutama kilometri Vieremän ja Pyhännän rajalta etelään. Kiitotien pituus on noin kolme kilometriä. Karjalan lennosto käyttää Vieremän varalaskupaikkaa harjoituksissaan säännöllisesti. Vieremän varalaskupaikka on osa Suomen maantietukikohtien järjestelmää.
Puolitoista kilometriä kiitotien pohjoispäästä pohjoiseen on Sorronmäen lentokoneiden huoltoalue, joka on käytössä harjoitusten aikana. Alueella on menneinä vuosikymmeninä kallioon louhittuja seisontapaikkoja..
Veikko Tolamo

Veikko Johannes Tolamo, vuoteen 1930 "Topelius" (5. maaliskuuta 1911 Helsinki – 20. elokuuta 1976) oli suomalainen pikajuoksija. Pitkänen edusti urallaan Mikkelin Kilpa-Veikkoja vuoteen 1933 ja sen jälkeen Turun Urheiluliittoa.
Kalevan kisoissa Tolamo saavutti kultaa 400 metrin juoksussa vuonna 1932. Viestijuoksun Suomen-mestaruuskilpailuissa hän sai Turun Urheiluliiton joukkueessa kultaa 4 × 400 metrin juoksussa vuonna 1936.
Maaottelussa Tolamo edusti Suomea vuonna 1933 Oslossa. Tolamon ennätys 400 metrillä oli käsiajalla 50,0.
Tolamo oli koulutukseltaan diplomi-insinööri. Jatkosodassa Tolamo toimi 2. mittauspatterin päällikkönä.
BtoB Blue

BtoB Blue (kor: 비투비-블루) on eteläkorealaisen k-pop -yhtye BtoB:n ensimmäinen virallinen alaryhmä ja koostuu ryhmän vokalisteista Seo Eun-kwang, Lee Changsub, Im Hyunsik ja Yook Sung-jae.
Historia.
Jo ennen virallista debyyttiä BtoB:n vokalistit esiintyivät useissa laulukilpailuissa yhdessä. Vuonna 2016 nelikko osallistui "Immortal Songs 2" - televisio-ohjelmaan, esittäen kappaleen "님에게 (To My Love)", jolla myös nousivat kilpailun voittajiksi.
BtoB Blue debytoi singlellä "내 곁에 서 있어줘 (Stand By Me)" 19. syyskuuta 2016. BtoB:n Peniel Shin ohjasi kappaleen musiikkivideon. Kappale nousi usealla listalla pian julkaisunsa jälkeen kolmen kärkeen.
BtoB osallistui "Immortal Songs 2" -ohjelmaan toista kertaa vuonna 2017 kappaleella "하늘 아래서 (Under the Sky)".
Ryhmä julkaisi toisen singlensä "When It Rains" 2. elokuuta 2018, jonka Hyunsik sanoitti.
China Times

China Times () on taiwanilainen kiinankielinen sanomalehti. Vuonna 2017 sen levikki oli arvioilta 135 000.
Vuonna 2008 lehden osti taiwanilainen Want Want -yhtiö, joka valmistaa mm. riisikakkuja ja makujuomia. Yhtiö osti 51 % "China Timesin" osakkeista. Hieman ennen asian julkituloa myös hongkongilaisen Jimmy Lain arveltiin pyrkivän ostamaan lehti. 
Lehti on poliittisesti kallellaan pan-siniseen liittoon. Lehteä on myös arvosteltu sen väitetyistä läheisistä suhteista mannerkiinalaisen Taiwanin asiain viraston kanssa.
OMG What’s Happening

OMG What’s Happening on yhdysvaltalaislaulaja Ava Maxin musiikkikappale. Sen julkaisi Atlantic Records hänen Heaven &amp; Hell-studioalbumin seitsemäntenä singlenä 3. syyskuuta 2020. Kappaleen ovat sanoittaneet Max, Roland Spreckley, Henri Antero Salonen, Sorana Pacurar, Cirkut sekä Jason Gill, joista kaksi viimeisintä myös tuottivat sen Hank Solon kanssa. Kappaleen musiikkivideon ohjasi Hannah Lux Davis ja se julkaistiin 29. lokakuuta 2020. Videolla Max ajaa kilpaa muskeliautolla toisen kilpailijan kanssa.
"OMG What’s Happening" oli kaupallisesti heikko menestys, sen päästyä singlelistan kolmenkymmenen parhaan joukkoon ainoastaan Unkarissa. Heikosta yleismenestyksestään huolimatta kappale on pidemmällä tähtäimellä onnistunut myymään Puolassa yli kultalevyyn oikeuttavan rajan.
Orko (täsmennyssivu)

Orko voi tarkoittaa ainakin seuraavia:
Christmas Without You

Christmas Without You on yhdysvaltalaislaulaja Ava Maxin musiikkikappale. Sen julkaisi Atlantic Records digitaalisesti ladattavana singlenä 15. lokakuuta 2020. Kappaleen ovat sanoittaneet Max, Jesse Aicher, Sam Martin, Gian Stone ja Cirkut, joista kaksi viimeisintä myös tuottivat sen.
"Christmas Without You" sai pääosin positiivisen vastaanoton musiikkikriitikoilta, jotka kehuivat kappaleen jouluista säveltä. Arvostelumenestyksestä huolimatta kappale ei ollut kuitenkaan kaupallinen menestys, sen päästyä singlelistan kolmenkymmenen parhaan joukkoon ainoastaan Saksassa ja Yhdysvalloissa Billboardin Holiday Digital Song Sales -listalla.
Public Television Service Taiwan

Public Television Service Taiwan (, lyh. PTS) on Taiwanin yleisradioyhtiön omistama televisiokanava. Toinen yleisradioyhtiön omistama kanava on Chinese Television System (CTS).
Sisältö on pääsääntöisesti kiinankielistä. Englanninkielistä sisältöä löytyy jonkin verran PTS:n YouTube-kanavalla.
Ajatus yleisradioyhtiön omistamasta vapaasta televisiokanavasta heräsi jo 1980-luvun alussa pääministeri Yun-suan Sunin aikana. Kanava aloitti toimintansa vasta kuitenkin paljon myöhemmin, 1. heinäkuuta 1998. PTS:n tarkoitus on ollut tasapainottaa kaupallista mediaa, jonka osuus on Taiwanissa merkittävä. Kanavan rahoitus tulee samannimiseltä säätiöltä. Lisäksi osa rahoituksista tulee säätiölle tehdyistä lahjoituksista.
My Head &amp; My Heart

My Head &amp; My Heart on yhdysvaltalaislaulaja Ava Maxin musiikkikappale. Sen julkaisi Atlantic Records singlenä hänen Heaven &amp; Hell-studioalbumin digitaaliselta uusintapainokselta 19. marraskuuta 2020. Kappaleen ovat sanoittaneet Max, Madison Love, Aleksey Potekhin, Sergey Zhukov, Tia Scola, Earwulf ja Cirkut, joista kaksi viimeisintä myös tuottivat sen Jonas Bluen kanssa. Kappale interpoloi ATC:n vuonna 2000 julkaistua kappaletta "Around the World (La La La La La)" joka puolestaan on cover Ruki vverh!:n vuonna 1998 julkaisemasta kappaleesta "Pesenka". Kappaleen musiikkivideon ohjasivat Charm La'Donna sekä Emil Nava ja siinä nähdään Max sekä joukko tanssijoita esittämässä koreografiaa yöklubilla.
"My Head &amp; My Heart" sai pääosin positiivisen vastaanoton musiikkikriitikoilta, jotka kehuivat sen tuotantoa. Kappale oli myös kaupallinen menestys, sen päästyä singlelistan kymmenen parhaan joukkoon Belgian Valloniassa, Bulgariassa ja Sloveniassa sekä kahdenkymmenen parhaan joukkoon Alankomaissa, Irlannissa, Isossa-Britanniassa, Sveitsissä ja Unkarissa.
EveryTime I Cry

EveryTime I Cry on yhdysvaltalaislaulaja Ava Maxin musiikkikappale. Sen julkaisi Atlantic Records digitaalisesti ladattavana singlenä 8. kesäkuuta 2021. Kappaleen ovat sanoittaneet Max, Caroline Pennell, Lauren Aquilina, Cirkut ja Sean Myer, joista kaksi viimeisintä myös tuottivat sen. Sanoiltaan kappale kuvastaa naisten voimaannuttamisen vaikutuksista vaikeissa tilanteissa. Kappaleen musiikkivideon ohjasivat Max sekä Charlotte Rutherford ja se julkaistiin 23. heinäkuuta 2021. Videolla nähdään Max keskellä autiomaata joka muuttuu hänen kyynelillään reheväksi maisemaksi.
"Everytime I Cry" sai pääosin positiivisen vastaanoton musiikkikriitikoilta, jotka kehuivat kappaleen tuotantoa. Arvostelumenestyksestä huolimatta kappaleen kaupallinen menestys oli heikkoa sen päästyä singlelistan kolmenkymmenen parhaan joukkoon ainoastaan Belgian Valloniassa ja Uudessa-Seelannissa.
The Motto

The Motto on alankomaalaisen DJ-tuottaja Tiëston ja yhdysvaltalaislaulaja Ava Maxin musiikkikappale. Sen julkaisi Atlantic Records digitaalisesti ladattavana singlenä Tiëston tulevalta seitsemänneltä studioalbumilta 4. marraskuuta 2021. Kappaleen ovat sanoittaneet Pablo Bowman, Max, Claudia Valentina, Peter Rycroft, Sarah Blanchard ja Tiësto, joista viimeisin myös tuotti sen Lostboyn kanssa. Kappaleen musiikkivideon ohjasi Christian Breslauer ja se julkaistiin singlen julkaisupäivänä. Videolla nähdään kun Tiësto ja Max matkaavat ajassa taaksepäin ja juhlivat menneisyydessä.
"The Motto" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Norjassa, Unkarissa ja Uudessa-Seelannissa.
Trine Bramsen

Trine Bramsen (s. 26. maaliskuuta Svendborg) on tanskalainen sosiaalidemokraattisen puolueen poliitikko. Hän oli Tanskan liikenneministeri sekä tasa-arvoministeri helmikuusta joulukuuhun 2022. Tätä ennen hän oli puolustusministeri 2019–2022. Bramsen on istunut kansankäräjillä vuodesta 2011.
Christmas EveL

Christmas EveL (lausutaan "Christmas evil") on eteläkorealaisen Stray Kidsin ensimmäinen singlealbumi. Albumi julkaistiin JYP Entertainmentin ja Dreamusin kautta 29. marraskuuta 2021. Se sisältää singlet ”Christmas EveL” ja ”Winter Falls”. Albumi on osa yhtyeen projektia "Season Song".
Tausta.
Vuoden alussa Stray Kids julkaisi "Step Out 2021" -nimisen videon, jossa oli listattu yhtyeen vuoden 2020 saavutukset ja vuoden 2021 tavoitteet. Tavoitteisiin kuului projekti "Season Song", johon uusi singlealbumi kuuluu. Singlealbumi on yhtyeen toinen julkaisu vuonna 2021 toisen studioalbumin "Noeasy" lisäksi. Studioalbumi menestyi hyvin ja myi yli 1,2 miljoonaa kappaletta. Marraskuun alussa yhtye paljasti julkaisevansa singlealbumin "Christmas EveL" 29. marraskuuta.
Jotkin lähteet luokittelevat julkaisun singleksi, toiset singlealbumiksi tai EP-levyksi.
Tuottaminen.
"Christmas EveL" on kestoltaan 13 minuuttia ja 50 sekuntia, ja se koostuu neljästä kappaleesta. Albumi edustaa genrellisesti hip hopia ja poppia, ja on teemaltaan jouluaiheinen. Kaikki kappaleet on sanoittanut ja säveltänyt yhtyeen tuottajatrio 3racha. Albumi sisältää edellisellä albumilla olleen ”Domino” kappaleen, mutta englanniksi. Bang Chan, Felix ja korealais-amerikkalainen rap-artisti Junoflo sanoittivat kappaleen uudelleen. 3rachan lisäksi albumin tuottamiseen osallistuivat myös tuottajat HotSauce, Nickko Young, Eattack ja Versachoi.
Nimikkosingle ”Christmas EveL” on tyyliltään funk-hip hop -kappale, joka kuvaa joulua epätavallisella tavalla. Se keskittyy muun muassa joulun huonoon puoliin, lämmön ja rakkauden sijaan. "Elite Daily" kuivaili kappaletta "joulunvastaiseksi lauluksi". ”24 to 25” on balladi, joka on osoitettu yhtyeen fanikunnalle. Toinen single ”Winter Falls” on balladi-pop -kappale, joka kuvaa eronneen henkilön haikeaa mieltä ja halua unohtaa kaikki ennen uutta vuotta.
Julkaisu.
Albumin rajoitetun painoksen ennakkotilaukset alkoivat 11. marraskuuta, ja perusversion 15. marraskuuta. Albumin teaser-kuvat julkaistiin seuraavina päivinä. ”Christmas EveL” singlen musiikkivideon teaser-video julkaistiin 20. marraskuuta. Videolla selviää, että musiikkivideo on jatkumoa "Noeasy" albumin teemalle. Stray Kids istuu videolla liikenneruuhkassa, kunnes radiosta ilmoitetaan, että joulupukki on menettänyt äänenänsä "sound monsterille", joka esiintyy "Noeasyn" trailerillakin. Joulupukki palkkaa Stray Kidsin toimimaan sijaisenaan jouluna. ”Winter Falls” singlen musiikkivideon teaser-video julkaistiin taas 22. marraskuuta. Videolla nähdään yhtyeen jäsenet tyhjin ja haikein katsein hiljaisen kaupungin ollessa taustalla. Toiset teaser-videot julkaistiin 27.–28. Musiikkivideot julkaistiin seuraavina päivinä. Myös kappale ”24 to 25” sai musiikkivideon, joka julkaistiin 6. joulukuuta.
Stray Kids on ilmoittanut, että ei aio promota albumia musiikkiohjelmissa.
Vastaanotto.
"Christmas EveL" myi marraskuussa 654 658 kappaletta. Albumi nousi Gaonin albumilistan listaykköseksi viikolla 48, tehden siitä Stray Kidsin kuudennen albumin, joka sijoittui niin hyvin. Albumi sijoittui myös Billboardin Top Heatseekers -listan sijalle 25.
Ane Halsboe-Jørgensen

Ane Halsboe-Jørgensen (s. 4. toukokuuta 1983 Fjerritslev) on tanskalainen sosiaalidemokraattisen puolueen poliitikko ja Tanskan veroministeri syyskuusta 2025. Aiemmin hän on toiminut työministerinä, kulttuuri- ja kirkkoministerinä sekä opetus- ja tutkimusministerinä. Hän on istunut kansankäräjillä vuodesta 2011.
Coffey

Coffey on muun muassa seuraavien henkilöiden sukunimi:
Fjerritslev

Fjerritslev on taajama Jammerbugtin kunnassa Pohjois-Jyllannin alueella Tanskassa. Se oli vuoteen 2006 saakka Fjerritslevin kunnan keskustaajama, kunnes Fjerritslev liitettiin Jammerbugtiin.
Vinön

Vinön on Ruotsissa Örebron läänissä Örebron kunnassa sijaitseva Hjälmarenin suurin saari. Saari on asuttu ja viljelty ja sinne järven etelärannasta Hampetorpista viisikilometrinen lauttayhteys, jota kutsutaan nimellä Vinöleden. Se kuuluu Hjälmarenin eteläosassa itä-länsi- suuntaiseen saariryhmään, jonka keskeisempiin saariin se kuuluu.
Maantietoa.
Saari 3,2 kilometriä pitkä, 3,1 kilometriä leveä ja sen pinta-ala on 5,04 neliökilometriä eli 504 hehtaaria . Saari sijaitsee Södra Hjälmarenin pohjoisosissa. Hjälmarenin vedenpinnan korkeus on 21,84 metriä mpy. . Saaren pinnanmuodot ovat melko tasaiset, sillä saaren 25 metrin korkeuskäyrä seuraa rantoja melko läheltä ja 30 metrin korkeuskäyrä ympäröi saaren keskellä sijaitsevaa pohjois-etelä- suuntaista harjannetta, joka kohoaa 33 metrin korkeuteen. Saaren eteläiset ja kaakkoiset rannat ovat alavaa maata, jossa on rannalla kosteikkoja ja vedessä kivikoita.
Saaren kiinteä asutus ja vapaa-ajan asutus sijaitsevat harjanteella, jossa kulkee myös lauttarannasta alkava tie. Tien pohjoispäässä Norra Vinönissä sijaitsee veneranta laitureineen. Södra Vinön sijaitsee tien eteläpäässä. Harjanteen molemmilla puolilla on viljelyssä peltomaata. Noin puolet saaresta on metsää.
Saaren elinkeinot ovat maatalous, matkailu ja ammattikalastus. Yhteys mantereelle on säännöllinen ja Trafikverketsin lauttayhteyden matka kestää 25 minuuttia.
Geologia.
Hjälmarenin pohja muodostuu kallioperästä, jonka murrokset ovat itä-länsi- suuntaisia. Tunnettuja murroksia kulkee järven keskiosassa, saariryhmän kohdalla ja järven eteläisen osan Södra Hjälmarenin etelärannikolla. Murroksien väliset alueiden kalliolaatat ovat kallistuneet kohti etelää, jolloin niiden pohjoisreuna on kohonnut korkealle ja eteläosa syvemmälle. Kallistuneiden laattojen aiheuttamat maaston korkeuserot ovat 25–75 metriä. Vinön sijaitsee kalliolaatan pohjoisreunalla, joten järvenpohja on saaren eteläpuolella matalalla ja sen pohjoispuolella syväällä. Saaren pohjoisrannan edustalla sijaitsee äkkisyvä syvänne, joka yltää yli 18 metrin syvyyteen.
Toinen geologinen rakenne on syntynyt viime jääkauden loppuvaiheessa. Kun järvialla oli vielä mannerjäätikön peittämänä, virtasi jäätikön sulamisvedet jään alla jäätikköjokena pohjoisesta etelään. Jäätikköjokitunneliin syntyi harjujakso, joka näkyy pohjoisrannassa Lungers uddena, järvellä se näkyy saarina Gåvören, Lungersbådan ja Grundholmarna, Vinönillä saaren poikki kulkevana harjanteena, ja saaren eteläpuolella saarina Inre Fåran, Yttre Fåran ja Rönnberget. Järven pohjalla se näkyy vedenalaisena harjanteena, joka näkyy väillä vedenpinnalla pilkistävinä saarina.
Limisauma

Limisauma tarkoittaa puurunkoisen laivan tai veneen rungon rakennustapaa, limisaumaista kylkilaidoitusta. Tässä rakennustavassa kylkilaudat asetetaan siten, että ylemmän laudan sisäpuolen alareuna tulee jonkin verran alemman laudan yläosan päälle. Limisaumaveneessä laudoitusta tukevat rungon sisäpuoliset kaaret asennetaan laudoituksen valmistuttua. Suomessa limisaumaveneen laudoituksessa on yleensä käytetty mäntyä, kuusta tai haapaa. Runkolaudoitusta tukevaan kaaritukseen voidaan käyttää esimerkiksi tammesta tai saarnesta tehtyjä painokaaria, jotka niitataan paikoilleen, tai massiivisia puusta valmistettuja jäykkiä veistokaaria. Vaihtoehtoinen puuveneen kylkilaudoituksen rakennustekniikka on tasasauma eli kravelli.
Pohjoismainen limisaumaveneperinne hyväksyttiin Unescon aineettoman kulttuuriperinnön luetteloon 14.12.2021 ensimmäisenä yhteispohjoismaisena aineettoman kulttuuriperinnön hakemuksena.
Aabybro

Aabybro on taajama Jammerbugtin kunnassa Pohjois-Jyllannin alueella Tanskassa. Se oli vuoden 2007 alkuun saakka Aabybron kunnan keskustaajama, kunnes Aabybro liitettiin Jammerbugtiin. Nykyään se on Jammerbugtin keskustaajama.
Nautelankosken museo

Nautelankosken museo on paikallismuseo Varsinais-Suomen maakunnassa Liedossa Nautelankoskella. Nautelankosken museo sisältää kokonaisuuden, mihin kuuluvat vesimylly, myllärintupa ja Lauri Nautelan museo, sauna, aitta sekä kahvila ja kauppa (puoti). 
Lauri Nautelan museossa on perusnäyttely, mikä koostuu "Kivikauden pyyntimiehen jäljillä"-, "Aurajoki-dioraama"- ja "Lauri Nautelan kirjat" -osuusksista. Lisäksi on kausinäyttely. Lauri Nautelan museossa on myös esineitä, mitkä ovat löytyneet Kukkarkosken kivikautiselta asuinpaikalta, ja kalmistosta (hautausmaalta).
Myllärintuvan paikalle on siirretty Liedon kotiseutumuseon rakennus, mikä on paritupa sisustettu myllärintuvaksi. Alun perin rakennus on ollut Hakulan kylässä umpipihassa ollut väentupa. Vesimylly on alun perin Nautelan kartanon.
Nautelankosken eli Kukkarkosken muinaisjäännös kuuluu Suomen valtakunnalliseen kulttuuriperintöön. Nautelankosken aluen kuuluu Suomen Natura-2000 -luonnonsuojelualueisiin. 
Kesäisin elokuissa Lauri Nautelan museolla järjestetään radiotapahtuma, esitelmä, näyttely ja amatööriradionäytös Porin Prikaatin kutsumerkillä OI1AX.
Muwatta Malik

Muwatta Malik () on "hadith"-kokoelma, jonka on koonnut imaami Malik ibn Anas ibn Malik (712–795). Hänen teoksensa on yksi "hadith"-perinteen kuudesta kanonisesta kokoelmasta ("Kutub as-sittah"), jotka sisältävät tiedon profeetta Muhammedin "sunnasta". Teos sisältää noin 1900 "hadithia" ja jakautuu 61 kirjaan. Se on käännetty myös englanniksi. Muwatta ei ole Malikin itsensä laatima, vaan sen ovat koonneet hänen oppilaansa mestarin opetuksista.
Salang-tunneli

Salang-tunneli on Salangsolalla Afganistanissa sijaitseva tietunneli. Vuonna 1964 valmistunut ja noin 2,6 kilometriä pitkä tunneli yhdistää Kabulin alueen Pohjois-Afganistaniin. Valmistuessaan se oli maailman korkeimmalla sijainnut tietunneli, joskin se on myöhemmin jäänyt jonkin verran ennätyksestään muille tunneleille.
Tunneli.
Salang-tunneli sijaitsee Afganistanin Parvanin maakunnassa lähellä Salang-nimistä paikkakuntaa Salangsolalla. Tunneli yhdistää tunnelin läpi kulkevan tien kautta maan pääkaupunki Kabulin Pohjois-Afganistaniin. Tunneli kulkee korkeimmillaan 3 400 metrin korkeudella merenpinnasta. Valmistuessaan tunneli oli maailman korkeimmalla sijaitseva tietunneli. Nykyisin se on hieman matalampi kuin Eisenhower-tunneli Yhdysvalloissa. Pituutta Salang-tunnelilla on noin 2,6 kilometriä.
Tunnelin koko kapasiteetti liikenteen puolesta on noin 1 500–2 000 ajoneuvoa päivittäin. Vuonna 2010 tunnelin läpi kulki tyypillisenä päivänä noin 1 000 ajoneuvoa. Liikennettä ei tuolloin juuri kuitenkaan hallittu alimiehitetyn ja -rahoitetun liikenneviranomaisen takia.
Rakentaminen ja historia.
Salang-tunneli rakennettiin Neuvostoliiton tuella. Neuvostoliiton pääsihteeri Nikita Hruštšovtarjosi maansa tukea Afganistanin pääministeri Muhammad Daudille. Daudin hyväksymään apuun lukeutuivat Neuvostoliiton sotilaallisen tuen lisäksi infrastruktuurihankkeet, kuten Salang-tunneli. Tunnelin suunnittelutyöt alkoivat 1950-luvun keskivaiheilla ja ne valmistuivat vuonna 1964. Tuolloin maailman korkeimmalla sijainnutta tietunnelia sanottiin insinööritekniikan merkkihankkeeksi. Se lyhensi matkaa pääkaupunkialueelta Pohjois-Afganistaniin noin 300 kilometriä.
Joulukuussa 1978 tunnelia käyttivät Afganistaniin etenevät neuvostojoukot. Seuranneen Afganistanin sodan aikana tunneli oli osa heidän tärkeä huoltoreittiänsä. Sitä uhkasivat kuitenkin afganistanilaiset vastarintataistelijat ("mudžahid") ja erityisesti Ahmad Šah Masudin johtamat joukot. Hän toteutti useita väijytyksiä neuvostojoukkoja vastaan tunnelille johtavilla teillä. Maaliskuussa hänen joukkojensa sanottiin tuhonneen väijytyksessä 70 Kabuliin matkalla ollutta poltooainetta kuljettanutta kuorma-autoa. Neuvostoliiton joukot yrittivät turhaan häätää Masudin joukkoja hänen tukialueeltaan Pandžširista.
Afganistanin sotaa seuranneen Afganistanin sisällissodan aikana vuonna 1997 Talibanin joukot pääsivät etenemään tunnelin läpi Pohjois-Afganistaniin erään Masudin alikomentajan loikattua. Pohjoisen liiton tilannetta näytti helpottavan saman komentajan loikkaaminen takaisin hieman myöhemmin. Tunneli kärsi huomattavia vahinkoja Masudin joukkojen ja Talibanin taistelujen aikana. Yhdysvaltojen hyökättyä Afganistaniin alettiin suunnitella tunnelin uudistustöitä. Se jälleenavattiin Halo Trust -nimisen hyväntekeväisyysjärjestön tuella vuonna 2002 ja Maailmanpankki tuki turkkilaisilta yhtiöiltä tilattuja perinpohjaisia korjaustöitä, jotka valmistuivat joulukuussa 2003.
Aiyu-hyytelö

Aiyu-hyytelö () on taiwanilainen jälkiruoka, jota syödään yleensä kesällä. Sitä myydään usein iltamarkkinoilla. Hyytelö valmistetaan taiwanilaisista viikunoista. Nimi "aiyu" tarkoittaa sananmukaisesti ”rakkauden jadea”.
Itse hyytelö on melko mautonta, mutta sen kanssa syödään esimerkiksi maustettua jäätä ja limonadia. Jälkimmäistä lisäämällä syntyy paksuudeltaan piimää tai juotavaa jugurttia muistuttava juoma.
Cinnamomum loureiroi

Cinnamomum loureiroi on kanelipuihin kuuluva kasvilaji, jota esiintyy luonnonvaraisena Vietnamissa. Se on yksi neljästä tärkeimmästä lajista, joista saadaan kanelin nimellä myytävää maustetta. Kasvitieteilijät eivät ole kuitenkaan yksimielisiä siitä, onko "Cinnamomum loureiroi" oma lajinsa vai samaa lajia kuin kassiakaneli ("Cinnamomum aromaticum" tai "Cinnamomum cassia"). Erään tutkimuksen mukaan "Cinnamomum loureiroi" sisältää suurempia pitoisuuksia kumariinia ja kanelialdehydiä kuin kassiakaneli. Tieteellinen nimi "Cinnamomum loureiroi" on annettu portugalilaisen lähetyssaarnaajan ja kasvitieteilijän João de Loureiron mukaan.
"Cinnamomum loureiroi" -lajin kuorta käytetään kassiakanelin tavoin ruoanlaitossa, koska sillä on kitkerämpi ja aromaattisempi maku. Vietnamilaisessa keittiössä kuorta käytetään Phở-nuudelikeiton liemen valmistuksessa. Korkean kumariinipitoisuuden myrkyllisyyden vuoksi suositeltu päiväannos on yhden teelusikallisen verran. Eräiden tutkimusten mukaan kumariinipitoisuus voi olla 6,97 grammaa yhdessä kilogrammamäärässä maustetta. Kumariinin myrkyllisyydestä huolimatta mausteella on havaittu verenpainetta, diabetesta ja infektioita alentavia vaikutuksia.
Sun Yat-senin yliopisto

Sun Yat-senin yliopisto (, , lyhennys SYSU; myös "Zhongshan University"; ) on Kiinan eteläosan Guangdongin maakunnan Kantonissa toimiva tiedeyliopisto. Yliopiston perusti vuonna 1924 vallankumousjohtaja, Kantonissa ja Hongkongissa lääkäriksi opiskellut Sun Yat-sen. Kansallisena Guangdongin yliopistona (國立廣東大學) aloittanut yliopisto nimettiin perustajansa mukaan vuonna 1926.
Sun Yat-senin yliopistossa opiskelee yhteensä 63 133 opiskelijaa (ARWU:n mukaan 54 996; kolmannen lähteen mukaan 58 586), joista 28 577 on alemman yliopistotutkinnon jälkeisten maisteri- tai tohtorivaiheen opiskelijoita (ARWU: 22 023; kolmannen lähteen mukaan 43 prosenttia opiskelijoista). Tohtoritutkintoon heistä tähtäsi 7 884. 
Yliopistolla on viisi kampusaluetta, joista kolme sijaitsee Kantonissa (Kantonin eteläinen eli pääkampus, Kantonin pohjoinen ja Kantonin itäinen) jonka lisäksi kampukset löytyvät Zhuhaista ja Shenzhenistä. Yliopistoon kytkeytyy kymmenen sairaalaa. Vuonna 2020 yliopisto sai 3,816 miljardin RMB:n rahoituksen (noin 475,8 milj. EUR, Euroopan keskuspankin 31.12.2020 vaihtokurssilla).
Tekee yhteistyötä yli 150 ulkomaisen yliopiston tai tutkimuslaitoksen kanssa. Yhteistyötahoja on runsaasti erityisesti Yhdysvalloista (28), Ranskasta (24), Etelä-Koreasta (19), Japanista (18), Australiasta (9) ja Britanniasta (8). Marraskuussa 2021 oli toiminnassa yhä kolme SYSU:n yhteistyöyliopistoihin perustamaa Konfutse-instituuttia.
Kiinan valtio on panostanut SYSU:n tieteellisen tason kehittämiseen. Yliopisto valittiin mukaan projekti 211:nä ja projekti 985:na tunnettuihin valtionjohdon hyväksymiin Kiinan kärkiyliopistojen kehittämisohjelmiin (1995– ja 1999–). Näiden hankkeiden myötä yliopisto sai merkittävästi varoja kehittyäkseen kohti maailman tasokkaimpien yliopistojen joukkoa. Sun Yat-senin yliopisto on mukana myös Kiinan 13. viisivuotissuunnitelman osana vuonna 2016 käynnistynyttä Double First Class -ohjelmaa, joka pyrkii nostamaan valittua yliopistojoukkoa ylemmäs kohti kansainvälisten yliopistojen huippua.
Kiinalaisten laatimien ARWU-vertailujen käynnistyessä (2003) USTC oli maailmanlistan sijaluokassa 451–500, mutta kohosi vuoteen 2015 mennessä tällä listalla jo 200 parhaan tutkimusyliopiston joukkoon (sijaluokka 151–200). Vuoden 2021 ARWU-yliopistoranking ("Shanghain lista") arvioi Sun Yat-senin yliopiston tuhannen huippuyliopiston maailmanlistansa sijalle 89. Brittiläisessä Quacquarelli Symondsin (QS) World University Rankings -yliopistoluokittelussa Sun Yat-senin yliopisto ylsi puolestaan maailmanlistan sijalle 260 (vuonna 2022).
Yilanin kreolijapani

Yilanin kreolijapani (, omakielinen nimi: "nihongo") on japaniin perustuva kreolikieli, jota puhutaan Taiwanissa, Yilanin piirikunnassa. Kielen myös uskotaan olevan ainoa jäljellä oleva japaniin perustuva pidgin- tai kreolikieli.
Kielellä ei ole kirjallista standardia.
Historia.
Taiwanin kuuluessa Japanin imperiumille (1895–1945) japani oli saaren virallinen kieli. Puhujat kuuluvat lähes poikkeuksetta joko seediq- tai atayalkansoihin, joiden kielet ovat toimineet kreolijapanin substraatteina. Yilanin kreolijapani perustuu noin 65 % japaniin, 25 % seediqiin ja atayaliin ja loput 10 % mandariinikiinaan.
Kreolijapani alkoi kehittyä jossain vaiheessa 1910-luvulla kontaktikielenä japanilaisten siirtomaaisäntien ja paikallisten aboriginaalien välillä. 1930-luvulla, kun Taiwanin aboriginaalien omien äidinkielten käyttö oli kielletty, kielen käyttäjät olivat alkaneet puhua sitä myös omille lapsilleen, jolloin kielestä tuli virallisesti kreolikieli. Monet vanhemmista, nykyään noin 80-vuotiaat, puhujat osaavat myös sujuvaa japania. 
Toisen maailmansodan jälkeen kuomintangin johtama hallitus teki mandariinikiinasta maan ainoan virallisen kielen ja pyrki assimiloimaan aboriginaalit kiinankieliseen väestöön. Kreolijapaniin liitetään siirtomaahistorian takia edelleen negatiivisia mielipiteitä, sillä se nähdään japanilaisena imperialismina.
Vuosina 2007–2011 kreolijapani oli yksi kielistä, jota aboriginaalitaustaiset opiskelijat pystyivät tenttimään kielikokeessa, vaikkakin kreolijapani laskettiikin kokeessa atayalin murteeksi. Suurin osa atayalin puhujista ei kuitenkaan pidä sitä murteena.
Puhujat ja nykytilanne.
Kielellä arvioidaan olevan noin 3 000 puhujaa. Käytännössä kaikki puhujat ovat syntyneet ennen 1980-lukua.
Kielen katsotaan nykyisin olevan uhanalainen. 2010-luvun lopulla kiinnostus kieltä kohtaan on kuitenkin kasvanut ja osa kielen puhujien jälkeläisistä on alkanut opetella kieltä ja identifioituu jopa sen puhujiksi. Osa aboriginaaleista kuitenkin vieroksuu tätä ja katsoo, että aboriginaaliväestön tulisi osata omaa alkuperäiskieltään ennemmin kuin kreolijapania.
Kreolijapania puhutaan nykyään neljässä Yilanin kylässä (Hanhsi, Tungyueh, Chiyang, ja Aohua). Kreolijapanin sisällä esiintyy hieman vaihtelua riippuen siitä, missä kylässä ollaan. 
Fonologia.
Konsonantit.
Lähde:
Vokaalit.
Lähde:
Sanasto ja kielioppi.
Kreolijapanin kielioppi on samanlainen kuin japanissakin, jossa verbi sijoitetaan lauseessa viimeiseksi. Yhdyssanoja muodostettaessa voidaan sekoittaa aboriginaalikieliä ja japania.
Persoonapronomineissa ei erotella sukupuolta eikä niissä myöskään merkitä kunnioituksen astetta, toisin kuin japanissa. Pronomineista ei myöskään erotella erikseen subjekti- tai objektimuotoa. Pronomineista on eri muotoja, mutta sitä, onko niiden välillä jotain eroa, ei ole tutkittu:
Suokonautio

Suokonautio on sukunimi, joka on muun muassa seuraavilla suomalaisilla henkilöillä:
Last Patrol (Monster Magnetin albumi)

Last Patrol on Monster Magnetin studioalbumi, joka julkaistiin 15. lokakuuta 2013.
Autokauppias

Autokauppias on yksi monista myynnin ammateista. Automyyjä on vähittäiskauppias, joka myy uusia tai käytettyjä autoja. Toisin kuin perinteinen vähittäismyynti, autojen hinnoista voidaan joskus neuvotella. Myyjät useimmiten työskentelevät uusia tai käytettyjä autoja myyvien autoliikkeiden palveluksessa.
Ahmet Mithat

Ahmet Mithat, Ahmed Mithat, myös: Ahmet Mithat Efendi (1844 Konstantinopoli, Osmanien valtakunta – 1912 Konstantinopoli, Osmanien valtakunta) oli turkkilainen kirjailija ja toimittaja. Hän oli tanzimat-aikakauden merkittävin kirjailija. Hän oli 1869–1972 Bagdadissa ilmestyneen turkkilaisen lehden toimittaja. Hänet karkotettiin 1873 Ródoksen saarelle. Hän oli vuodesta 1908 Istanbulin yliopiston yleisen historian ja filosofian historian opettaja. Hänen kertomuksiinsa sisältyy moraliteetteja, ja hän arvostelee aikakauden alkeellisia tapoja ja taikauskoisuutta.
Oroluk

Oroluk on itäisiin Karoliineihin kuuluva atolli Tyynellämerellä. Hallinnollisesti se kuuluu Mikronesian liittovaltion Pohnpein osavaltioon. Oroluk sijaitsee noin 325 km länteen tai luoteeseen Pohnpein saaresta.
Orolukin atolli on luode–kaakkosuunnassa noin 31 km pitkä ja 20 km leveä. Atollin laguunin pinta-ala on 420 km2. Atollin luoteiskulmassa sijaitsee Orolukin saari, jonka pinta-ala on noin 13 hehtaaria. Orolukin saari on atollin ainoa kasvipeitteinen saari. Saarella kasvaa pääasiassa kookospalmumetsää, jonka seassa on laikuittaisesti leipäpuita ("Artocarpus") ja helmiviuhkoja ("Tournefortia"). Yleisiä matalampia puita saarella ovat viikunat ("Ficus"), kuituhibiskus ("Hibiscus tiliaceus"), hedelmänoni ("Morinda citrifolia") sekä kairapalmut ("Pandanus"). Lisäksi saarella kasvaa monia ruohoja ja saniaisia. Orolukin saaren pohjois- ja länsirannat eli valtamerenpuoleiset rannat ovat enimmäkseen kivikkoisia ja eteläiset sekä läntiset eli laguuninpuoleiset rannat ovat pääasiassa hiekkarantoja.
Oroluk on ollut välillä asuttu ja välillä asumaton. 1930-luvulla Orolukin saarella asui 42 ihmistä ja 1960-luvulta alkaen saaren väkiluku on ollut 0–20 henkilöä. Saaren useimmat rakennukset on rakennettu sen kaakkoispäähän.
Liiv

Liiv on vironkielinen sukunimi. Tunnettuja Liiv-nimisiä ovat:
Turkvision laulukilpailu 2020

Turkvision laulukilpailu 2020 () oli järjestyksessään neljäs Turkvision laulukilpailu. Se järjestettiin Istanbulissa Turkissa 20. joulukuuta 2020 ja kilpailun järjestäjänä toimi Turkish Music Box Television (TMB TV). Turkin COVID-19-pandemiatilanteen vuoksi kilpailu esitettiin etäyhteydellä Internetissä. Kilpailun väliaikaesityksestä vastasi Natali Deniz kappaleellaan "Sarmaş bana".
Kilpailuun osallistui 26 maata tai aluetta, joissa asuu paljon turkkilaisia tai puhutaan turkkilaista kieltä. Irakin turkmeenit, Kazakstanin uiguurit, Moldova, Nogait, Puola ja Tjumenin alue osallistuivat kilpailuun ensimmäistä kertaa. Paluun kilpailuun tekivät Baškortostan, Hakassia, Moskovan alue, Tatarstan, Tuva ja Sahan tasavalta. Kilpailusta vetäytyivät Bulgaria, Georgia, Iran, Irak, Kosovo, Syyria ja Uzbekistan.
Ukrainan Natalie Papazoglu voitti kilpailun kappaleellaan "Tikenli yol". Toiseksi ja kolmanneksi sijoittuivat Sahan tasavalta ja Bosnia ja Hertsegovina. 
Taustaa.
Turkvision laulukilpailu järjestettiin edellisen kerran vuonna 2015, jolloin kilpailun voitti Kirgisian edustaja Jiidesh İdirisova kappaleellaan ”Kim Bilet” (Ким билет). Neljännet laulukilpailut oli tarkoitus järjestää vuonna 2016, mutta vuoden 2016 Istanbulin pommi-iskujen vuoksi ne siirrettiin vuodelle 2017. Kazakstanin oli tarkoitus järjestää vuoden 2017 laulukilpailut, mutta myös nämä peruttiin.
Lokakuussa 2020 uutisoitiin, että Turkin televisioyhtiö TMB TV järjestäisi laulukilpailut Istanbulissa, mutta lähetys tapahtuisi COVID-19-pandemian vuoksi Internetin etäyhteyden avulla.
Formaatti.
COVID-19-pandemian vuoksi kaikkien osallistujien musiikkiesitykset kuvattiin etukäteen.
Äänestys.
Kilpailun tuomaristo koostui jokaisen osallistujamaan delegaation valitsemasta jäsenestä ja he antoivat pisteitä asteikolla 1–10 etäyhteyden välityksellä. Tuomariston johtajana toimi valkovenäläinen laulaja Gunesh Abasova.
Osallistujat.
Kilpailuun osallistui 26 maata tai aluetta:
Yleisön sympatia -erikoispalkinto.
Osallistujamaista tai -alueista 14 kilpaili myös erikoispalkinnosta, minkä tarkoituksena oli tuottaa cover-kappale kuuluisasta "Sari Gelin"-kansanlaulusta. Internetin yleisöäänestyksellä voittajaksi valittiin Moskovan alueen Olga Shimanskaya. Osallistujat olivat seuraavista maista tai alueilta:
Marigny-l’Église

Marigny l’Eglise on kunta Ranskassa Nièvren departementissa Burgundi-Franche-Comtén alueella. Se sijaitsee noin 46 kilometriä Château-Chinon (Ville)’n kaupungista pohjoiseen.
Kunnan alueella on tekojärvi Lac du Crescent, joka on saatu tekemällä pato Cure- ja Chalauxjokien yhtymäkohtaan. 800-luvulla normannit hyökkäsivät Burgundiin Curejokea pitkin. Alueella käydyissä taisteluissa paikalliset löivät normannijoukot, mistä kertovat taistelupaikoilta löytyneet kirveet ja kypärät.
Kunta on osa Morvanin luonnonpuistoa ("Parc naturel régional du Morvan").
Armas Heikel

 Armas Gösta Irving Heikel (3. lokakuuta 1906 Albany, New Yorkin osavaltio, Yhdysvallat – 2. heinäkuuta 1980 Jyväskylä) oli suomalainen filosofian maisteri, kemisti ja 1930- ja 1940-lukujen vasemmistoradikaali.
Armas Heikelin vanhemmat olivat tekniikan tohtori, laboratorionjohtaja Gunnar Gabriel Heikel (1880–1919) ja ruotsalaissyntyinen Hanna Viktoria Heikel o.s. Gullstrand (1883–1919). Heikelin isä oli Yhdysvalloissa The Norwich Pharmacal Companyn palveluksessa vuosina 1905–1909. Suomeen paluun jälkeen isä oli Maanviljelys- ja kauppakemiallisen laboratorion johtajana Vaasassa. Armas Heikel oli vuodesta 1930 naimisissa kansakoulunopettaja, runoilija Katri Valan kanssa. Vuosina 1945–1956 hän oli naimisissa Meri Sylvia Ticklenin kanssa, mutta liitto päättyi avioeroon. Vuonna 1972 hän meni naimisiin Elli Tuulikki Kyllösen (s. 1919) kanssa. 
Heikel toimi valmistuttuaan 1930-luvun lopulla alkoholin valmistuksen paikallistarkastajana. Hän oli mukana Tulenkantajain Seura ry:n toiminnassa ja toimi Soihtu-aikakauslehden avustajana.
Armas Heikel ja Katri Vala elivät tukalassa taloudellisessa ja poliittisessa tilanteessa sotavuosina. Valpon tarkkailussa ollut perhe asui Espoon Albergassa ja he elivät käytännössä Katri Valan veljen Ruotsista lähettämien pakettien varassa. Heikel vangittiin sotien aikana kolmesti valtiopetokseen tähtäävän toiminnan edistämisestä ja Katri Valakin pidätettiin vuonna 1942 kun häntä epäiltiin tietojen antamisesta liittoutuneille. Tuberkuloosia sairastanut Katri Vala siirtyi sitten poikansa kanssa Ruotsiin, jossa hän kuoli toukokuussa 1944. 
Vasemmistolaisena aktivistina tunnettu Heikel oli suuren osan jatkosodan ajasta vankilassa tai pakkotyössä. Hän kärsi vakavista mielenterveysongelmista ja oli sotien jälkeen hoidossa Kellokosken sairaalassa. Heikel palasi 11. elokuuta 1945 sairaalasta Helsinkiin hoitaakseen asioitaan ennen uuden hoitojakson alkua. Hän tapasi samana iltana kahvila Brondassa vanhan tuttavansa eronneen sairaanhoitaja Ester Kasteen (s. 1902), jonka kanssa hän lähti illan päätteeksi Heikelin asuntoon Espoon Leppävaaraan. Kaste jäi tilapäisesti asumaan Heikelin luokse. 13. elokuuta vastaisena yönä Heikel mielenhäiriössä surmasi nukkuvan Ester Kasteen kirveeniskulla päähän. Hänet todettiin syyntakeettomaksi tekoon ja otettiin sairaalahoitoon.
Gabriel Luna

Gabriel Luna (s. 5. joulukuuta 1982 Texas, Yhdysvallat) on yhdysvaltalainen näyttelijä ja tuottaja. Hän on tunnettu muun muassa televisiosarjoista "S.H.I.E.L.D. Agentit" ja "The Last of Us" sekä elokuvasta "".
Akazome Emon

Akazome Emon (; k. 1040-luvulla) oli japanilainen hovirunoilija. Hän kirjoitti tankarunoja. Kootuissa runoissaan "Akazome Emon Shū" hän kuvaa koko elämänsä.